
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1352 


17 Οκτωβρίου 2001 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Τροποποίηση της 4683/9.2.1998 απόφασης "Κανονι¬ 


σμός Προσωπικού των Περιφερειακών Ταμείων 

Ανάπτυξης" (ΦΕΚ 140Β718.2.1998). 1 

Σύσταση ειδικής υπηρεσίας με τίτλο "Υπηρεσία Σχε- 
διασμού και Αξιολόγησης Περιφερειακής Πολιτι¬ 
κής και Προγραμμάτων" σύμφωνα με το άρθρο 3 

του Ν. 2860/2000. 2 

Σύσταση ειδικής υπηρεσίας με τίτλο "Υπηρεσία Συντο¬ 
νισμού της Εφαρμογής των Επιχειρησιακών Προ¬ 
γραμμάτων" σύμφωνα με το άρθρο 3 του Ν. 

2860/2000 . 3 

Σύσταση και Ορισμός Μελών Επιτροπής για το Συντο¬ 
νισμό των Περιβαλλοντικών Δράσεων στα Μεγάλα 
Αστικά Κέντρα του Άρθρου 2 παρ. 1 του Ν. 

2508/1997 (Φ.Ε.Κ. 124Α). 4 

Έναρξη λειτουργίας της Κεντρικής Υπηρεσίας του 

Πε.Σ.Υ. Ανατολικής Μακεδονίας και Θράκης. 5 

Έναρξη λειτουργίας της Κεντρικής Υπηρεσίας του 

Πε.Σ.Υ. Ιονίων Νήσων. 6 

Έναρξη λειτουργίας της Κεντρικής Υπηρεσίας του Α' 
Πε.Σ.Υ. Νοτίου Αιγαίου. 7 


ΑΠΟΦΑΣΕΙ Σ 

Αριθ. 40073 (1) 

Τροποποίηση της 4683/9.2.1998 απόφασης "Κανονισμός 
Προσωπικού των Περιφερειακών Ταμείων Ανάπτυξης" 
(ΦΕΚ 140Β718.2.1998) 

Η ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ 

Έχοντας υπόψη: 

1 .Τις διατάξεις: 

α)του άρθρου 56 παρ. 1 του Ν. 2218/1994, "Ίδρυση νο¬ 
μαρχιακής αυτοδιοίκησης, τροποποίηση διατάξεων για 
την πρωτοβάθμια αυτοδιοίκηση και την περιφέρεια και 
άλλες διατάξεις" (ΦΕΚ 98 Α'), 
β) του αρθρ. 29 Ατού Ν. 1558 που προστέθηκε με το αρ- 
θρ. 27 του Ν. 2081/1992 και αντικαταστάθηκε με την παρ. 


2α του αρθρ. 1 του Ν. 2469/1997 και το γεγονός ότι από 
τις διατάξεις αυτής της απόφασης δεν προκαλείται δα¬ 
πάνη σε βάρος του Κρατικού Προϋπολογισμού, 

2. την απόφασή μας αριθ. 4683/9.2.1998 "Κανονισμός 
Προσωπικού των Περιφερειακών Ταμείων Ανάπτυξης" 
(ΦΕΚ 140Β'/18.2.1998), όπως τροποποιήθηκε με την από¬ 
φαση 15355/30.4.2001 (ΦΕΚ 561/Β715.5.2001), 

3. την κοινή απόφαση Πρωθυπουργού και Υπουργού 
Εσωτερικών, Δημόσιας Διοίκησης και Αποκέντρωσης με 
αριθ. ΔΙΔΚ/Φ.1/2/ 11187/12.5.2000 "Ανάθεση αρμοδιοτή¬ 
των στους Υφυπουργούς Εσωτερικών, Δημόσιας Διοίκη¬ 
σης και Αποκέντρωσης" (ΦΕΚ 630 Β/12.5.2000). 

4. την γνώμη των Περιφερειακών Ταμείων Ανάπτυξης, 
όπως αυτή διατυπώθηκε με το ΓΓ2231/22.5.2001 Έγγραφο 
του Γεν. Γραμματέα Περιφέρειας Αττικής, αποφασίζουμε: 

1.Τροποποιούμε την αριθ. 4683/9.2.1998(ΦΕΚ 140Β7 
18.2.1998) απόφασή μας ως ακολούθως: 

Το τέταρτο εδάφιο του άρθρου 5 αντικαθίσταται ως εξής: 

"Παραλαβή από την Διεύθυνση Σχεδιασμού και Ανάπτυ¬ 
ξης της Περιφέρειας ή της Διαχειριστικής Αρχής του Επι¬ 
χειρησιακού Προγράμματος ΓΚΠΣ ή της αρμόδιας υπη¬ 
ρεσίας για τα συγχρηματοδοτούμενα έργα, έγγραφης ει¬ 
σήγησης για την πληρωμή κάθε δαπάνης με βεβαίωση της 
προόδου εκτέλεσης του κάθε έργου καθώς και βεβαίωση 
της επιλεξιμότητας της δαπάνης και της νομιμότητας των 
πράξεων, στις περιπτώσεις που η βεβαίωση αυτή κρίνεται 
απαραίτητη από το ΠΤΑ". 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 17 Οκτωβρίου 2001 

Ο ΥΦΥΠΟΥΡΓΟΣ 

ΚΩΝΣΤΑΝΤΙΝΟΣ ΚΑΪΣΕΡΛΗΣ 
-♦- 

Αριθ. 35257 (2) 

Σύσταση ειδικής υπηρεσίας με τίτλο "Υπηρεσία Σχεδια- 
σμού και Αξιολόγησης Περιφερειακής Πολιτικής και 
Προγραμμάτων" σύμφωνα με το άρθρο 3 του Ν. 2860/ 
2000 . 

ΟΙ ΥΠΟΥΡΓΟΙ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ - ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 29 Α του Ν. 1558/85 "Κυ- 

βέρνηση και Κυβερνητικά Οργανα" (ΦΕΚ137/Α) όπως συ¬ 
μπληρώθηκε με το άρθρο 27 του Ν.2081/92 (ΦΕΚ 154/Α) 
και τροποποιήθηκε με το άρθρο 1 παρ.2ατου Ν.2469/97 
(ΦΕΚ38/Α). 

2. Το Π.Δ. 178/2000 "Οργανισμόςτου Υπουργείου Εθνι¬ 
κής Οικονομίας" (ΦΕΚ 165/Α/14.7.2000). 

3. Το Νόμο 2860/2000 και ειδικότερα τα άρθρα 3 και 7 
(ΦΕΚ 251/τΑ/14.11.2000). 

4. Το γεγονός ότι από την απόφαση αυτή προκαλείται 
ακαθόριστη δαπάνη, η οποία θα αντιμετωπισθεί από πι¬ 
στώσεις του προϋπολογισμού δημοσίων επενδύσεων, 
αποφασίζουμε: 

Άρθρο 1 

Σύσταση Ειδικής Υπηρεσίας 

Στο Υπουργείο Εθνικής Οικονομίας συνιστάται ειδική 
υπηρεσία για τις ανάγκες σχεδιασμού και αξιολόγησης 
της Περιφερειακής Πολιτικής και των Αναπτυξιακών Προ¬ 
γραμμάτων και ιδίως του Κοινοτικού Πλαισίου Στήριξης 
(Κ.Π.Σ.), των Επιχειρησιακών Προγραμμάτων (Ε.Π.) στο 
πλαίσιο του Κ.Π.Σ., των Κοινοτικών Πρωτοβουλιών (Κ.Π.) 
και λοιπών προγραμμάτων με τίτλο "Υπηρεσία Σχεδια- 
σμού και Αξιολόγησης Περιφερειακής Πολιτικής και Προ¬ 
γραμμάτων". 

Η "Υπηρεσία Σχεδιασμού και Αξιολόγησης Περιφερεια¬ 
κής Πολιτικής και Προγραμμάτων" υπάγεται στο Γενικό 
Διευθυντή της Γενικής Διεύθυνσης Αναπτυξιακού Προ¬ 
γραμματισμού, Περιφερειακής Πολιτικής και Δημοσίων 
Επενδύσεων του Υπουργείου Εθνικής Οικονομίας (δια¬ 
χειριστική αρχή του ΚΠΣ) σύμφωνα με το άρθρο 3 του Ν. 
2860/2000. 

Για την ειδική υπηρεσία με τίτλο "Υπηρεσία Σχεδιασμού 
και Αξιολόγησης Περιφερειακής Πολιτικής και Προγραμ¬ 
μάτων" εφαρμόζονται αναλόγως οι ρυθμίσεις των παρα¬ 
γράφων 2 έως και 7του άρθρου 7του Ν.2860/2000, όπως 
προβλέπεται στο άρθρο 3 του Ν.2860/2000. 

Άρθρο 2 

Διάρθρωση της Υπηρεσίας 

Σχεδιασμού και Αξιολόγησης Περιφερειακής Πολιτικής 
και Προγραμμάτων 

Οι αρμοδιότητες της Υπηρεσίας Σχεδιασμού και Αξιο¬ 
λόγησης Περιφερειακής Πολιτικής και Προγραμμάτων 
που περιγράφονται στο άρθρο 2του Ν. 2860/2000 εξειδι¬ 
κεύονται και ασκούνται από τις μονάδες της ανάλογα με 
το αντικείμενό τους ως εξής: 

Α. Μονάδα στρατηγικής και ανάλυσης 

Β. Μονάδα παρακολούθησης προτεραιοτήτων και πολι¬ 
τικών Κ.Π.Σ. 

Γ. Μονάδα αξιολόγησης 

Δ. Μονάδα υποστήριξης-τεκμηρίωσης-ενημέρωσης 

Άρθρο 3 

Αρμοδιότητες Μονάδων Υπηρεσίας 
Σχεδιασμού και Αξιολόγησης Περιφερειακής Πολιτικής 
και Προγραμμάτων 

Α. Μονάδα Στρατηγικής και ανάλυσης 

Στο πλαίσιο των αρμοδιοτήτωντου Υπουργείου Εθνικής 
Οικονομίας, η Μονάδα Α’ είναι υπεύθυνη για: 

• την παρακολούθηση των εθνικών και διεθνών εξελί¬ 
ξεων και των σχετικών πολιτικών στα θέματα της περιφε¬ 
ρειακής πολιτικής, της οικονομικής και κοινωνικής συνο¬ 
χής, της χωροταξίας και της βιώσιμης ανάπτυξης, την πα¬ 


ρακολούθηση σχετικών θεμάτων στον ΟΟΣΑ και τη δια¬ 
τύπωση προτάσεων πολιτικής στους ανωτέρω τομείς, 

• την παρακολούθηση των εξελίξεων στην πολιτική οι¬ 
κονομικής και κοινωνικής συνοχής της Ευρωπαϊκής Ενω¬ 
σης καθώς και των επιπτώσεων άλλων πολιτικών της Ε.Ε. 
στη συνοχή και τη διατύπωση σχετικών προτάσεων πολι¬ 
τικής, 

• την παρακολούθηση των θεμάτων που αφορούν τις 
δημοσιονομικές προοπτικές της Ένωσης σε σχέση με την 
πολιτική Συνοχής και τη μελέτη των σχετικών επιπτώσεων 
για την Ελλάδα, 

• την παρακολούθηση των θεμάτων ανάπτυξης του Ευ¬ 
ρωπαϊκού χώρου (ΕΒΡΟΝ), 

• τη διατύπωση εισηγήσεων επί των αξόνων και των πο¬ 
λιτικών Περιφερειακής Ανάπτυξης, 

• τη διατύπωση εισηγήσεων για το σχεδίασμά, το πε¬ 
ριεχόμενο και την κατάρτιση του Σχεδίου Περιφερειακής 
Ανάπτυξης και τη διαπραγμάτευση του Κοινοτικού Πλαι¬ 
σίου Στήριξης (ΚΠΣ) με τις υπηρεσίες της Ευρωπαϊκής 
Επιτροπής, καθώς και για το συντονισμό των ενεργειών 
αυτών, 

• τη διατύπωση προτάσεων και εισηγήσεων τροποποι¬ 
ήσεων του Κοινοτικού Πλαισίου Στήριξης, 

• τη διατύπωση εισηγήσεων για την κατανομή του απο- 
θεματικού προγραμματισμού, 

• την παρακολούθηση και ανάλυση των πραγματοποι¬ 
ήσεων, αποτελεσμάτων και επιπτώσεων του Κ.Π.Σ. και 
της οργάνωσήςτου, 

• την προετοιμασία των ετήσιων εκθέσεων προόδου 
του ΚΠΣ, 

• τη σύνταξη της ημερήσιας διάταξης, την προετοιμα¬ 
σία της τεκμηρίωσης και των σχετικών θεματικών εισηγή¬ 
σεων στην Επ. Παρ. του ΚΠΣ, 

• την εισήγηση για την έκδοση απόφασης συγκρότη¬ 
σης της Επιτροπής Παρακολούθησης του Κ.Π.Σ. και των 
Υποεπιτροπών της, 

• την εισήγηση σχεδίου εσωτερικού Κανονισμού λει¬ 
τουργίας της Επιτροπής Παρακολούθησης του Κ.Π.Σ., 

• την οργάνωση των συνεδριάσεων της Επιτροπής Πα¬ 
ρακολούθησης του Κ.Π.Σ. 

Β. Μονάδα παρακολούθησης προτεραιοτήτων και πολι¬ 
τικών Κ.Π.Σ. 

Στο πλαίσιο των αρμοδιοτήτωντου Υπουργείου Εθνικής 
Οικονομίας, η Μονάδα Β’ είναι υπεύθυνη για την παρακο¬ 
λούθηση των επιμέρους τομεακών και περιφερειακών 
προτεραιοτήτων και πολιτικών του ΚΠΣ και των Κοινοτι¬ 
κών Πρωτοβουλιών και ειδικότερα για : 

• την παρακολούθηση των οριζόντιων εθνικών, κοινοτι¬ 
κών, τομεακών και περιφερειακών πολιτικών στο πλαίσιο 
του ΚΠΣ και των Κοινοτικών Πρωτοβουλιών και την επε¬ 
ξεργασία και διατύπωση σχετικών εισηγήσεων, 

• την παροχή κατευθύνσεων για την προετοιμασία των 
Επιχειρησιακών Προγραμμάτων καιτωνΣυμπληρωμάτων 
Προγραμματισμού του Κ.Π.Σ. καιτων Κοινοτικών Πρωτο¬ 
βουλιών, 

• το συντονισμό των ενεργειών κατάρτισης και δια¬ 
πραγμάτευσης των Επιχειρησιακών Προγραμμάτων, κα¬ 
θώς και για το συντονισμό των ενεργειών κατάρτισης των 
Συμπληρωμάτων Προγραμματισμού, 

• τη διατύπωση εισηγήσεων επί προτάσεων τροποποι¬ 
ήσεων των Επιχειρησιακών Προγραμμάτων και των Συ¬ 
μπληρωμάτων Προγραμματισμού, 

• το συντονισμό της εξειδίκευσηςτων Συμπληρωμάτων 
Προγραμματισμού σε οριζόντια θέματα όπου απαιτείται, 

• την εισήγηση για την έκδοση των αποφάσεων συ¬ 
γκρότησης των επί μέρους Επιτροπών Παρακολούθη- 
σης , 

• την εισήγηση σχεδίου εσωτερικού Κανονισμού λει¬ 
τουργίας των επί μέρους Επιτροπών Παρακολούθησης, 

• την παροχή κατεθύνσεων για την προετοιμασία των 
ετήσιων εκθέσεων των Ε.Π. 

Γ. Μονάδα Αξιολόγησης 

Στο πλαίσιο των αρμοδιοτήτωντου Υπουργείου Εθνικής 
Οικονομίας, η Μονάδα Αξιολόγησης : 

• Συντονίζει, εκδίδοντας οδηγίες και παρέχοντας κα¬ 
τευθύνσεις προς τις διαχειριστικές αρχές των Ε.Π., τη συ¬ 
νολική οργάνωση της αξιολόγησης του Κ.Π.Σ. και των 
Ε.Π., συνεργαζόμενη με τις αρμόδιες μονάδες των ειδι¬ 
κών υπηρεσιών διαχείρισης των Ε.Π. 

• Παρακολουθεί τις διεθνείς εξελίξεις και συμμετέχει 
σε σχετικές δραστηριότητες που αφορούν στο αντικείμε¬ 
νο της αξιολόγησης προγραμμάτων. 

• Συνεργάζεται σε θέματα αξιολόγησης με τις εθνικές 
και τις κοινοτικές αρχές. 

• Έχει την ευθύνη προετοιμασίας για τη διενέργεια της 
ενδιάμεσης αξιολόγησης και της αξιολόγησης πρώτου 
απολογισμού του Κ.Π.Σ. και συνεργάζεται με τις διαχειρι¬ 
στικές αρχές στη διενέργεια, οργάνωση και παρακολού¬ 
θηση των αντίστοιχων αξιολογήσεων των Ε.Π. 

• Μεριμνά για την ποιότητα και ορθότητα των δεδομέ¬ 
νων της αξιολόγησης και για την αξιοποίηση των αποτε¬ 
λεσμάτων της αξιολόγησης του Κ.Π.Σ. και των Ε.Π. ειση- 
γούμενη σχετικά στην Επ.Παρ. του Κ.Π.Σ. 

• Συνεργάζεται με τις αρμόδιες υπηρεσίες της Ευρω¬ 
παϊκής Επιτροπής για την εκπόνηση των εκ των υστέρων 
αξιολογήσεων του Κ.Π.Σ. και των Ε.Π. 

• Επεξεργάζεται και παρακολουθεί σε συνεργασία με 
τους συναρμόδιους φορείς τους δείκτες που θα χρησι¬ 
μοποιηθούν για την κατανομή του αποθεματικού επίδο¬ 
σης. 

• Εισηγείται σχετικά με την κατανομή του αποθεματι- 
κού επίδοσης. 

• Συνεργάζεται με τις Υποεπιτροπές Ανθρωπίνων πό¬ 
ρων και Αγροτικής Ανάπτυξης της Επ.Παρ. του Κ.Π.Σ. επί 
θεμάτων δεικτών παρακολούθησης και αξιολόγησης. 

• Συμμετέχει στη διαμόρφωση των Εκθέσεων προς 
την Επιτροπή για θέματα που αφορούν στην αξιολόγη¬ 
ση. 

• Συνεργάζεται με τις αρμόδιες υπηρεσίες για την πα¬ 
ροχή στην Επιτροπή των αναγκαίων στοιχείων για την 
επαλήθευση της προσθετικότητας κατά την έννοια του 
άρθρου 11 του Καν(ΕΚ) 1260/99. 

Δ. Μονάδα υποστήριξης-τεκμηρίωσης-ενημέρωσης 

Στο πλαίσιο των αρμοδιοτήτωντου Υπουργείου Εθνικής 
Οικονομίας, η Μονάδα υποστήριξης-τεκμηρίωσης-ενη- 
μέρωσης: 

• Μεριμνά για την κατάρτιση του προγράμματος ενερ¬ 
γειών τεχνικής βοήθειας-στήριξης της ειδικής υπηρε¬ 
σίας και υποστηρίζει το έργο της στην εκτέλεση των 
ενεργειών αυτών. Τηρεί τα οικονομικά και τεχνικά στοι¬ 
χεία τους. 

• Μεριμνά για την εκπόνηση, παρακολούθηση και υλο¬ 
ποίηση του σχεδίου δημοσιότητας του ΚΠΣ, παρέχει οδη¬ 
γίες και κατευθύνσεις για την υλοποίηση των σχεδίων 


δράσεων δημοσιότητας των ΕΠ και συντονίζει την εφαρ¬ 
μογή τους. 

• Μεριμνά για την παροχή ενημέρωσης και πληροφό¬ 
ρησης στους ενδιαφερομένους στα θέματα του Κ.Π.Σ.. 

• Οργανώνει εκπαιδευτικά προγράμματα σχετικά με το 
σχεδίασμά και την αξιολόγηση του Κ.Π.Σ. 

• Δημιουργεί και λειτουργεί αρχείο υλικού τεκμηρίω¬ 
σης σε θέματα περιφερειακής πολιτικής, χωροταξίας, 
διαρθρωτικών πολιτικών και ΚΠΣ. 

• Χειρίζεται τα θέματα προσωπικού και ειδικότερα τα 
διοικητικά, οικονομικά και τα θέματα οργάνωσης και εκ¬ 
παίδευσης της Ειδικής Υπηρεσίας. 

• Τηρεί το πρωτόκολλο και το αρχείο της ειδικής υπη¬ 
ρεσίας, έχει την ευθύνη διακίνησης των εγγράφων, και 
την εν γένει γραμματειακή υποστήριξη των μονάδων και 
του προσωπικού της. 

Άρθρο 4 

Προσωπικό της Υπηρεσίας Σχεδιασμού και Αξιολόγησης 
Περιφερειακής Πολιτικής και Προγραμμάτων 

1. Η στελέχωση της Υπηρεσίας Σχεδιασμού και Αξιολό¬ 
γησης Περιφερειακής Πολιτικής και Προγραμμάτων, γί¬ 
νεται σύμφωνα με το άρθρο 7 παρ.2του Ν. 2860/2000. 

2. Το προσωπικό της Υπηρεσίας Σχεδιασμού και Αξιο¬ 
λόγησης Περιφερειακής Πολιτικής και Προγραμμάτων, 
ανέρχεται σε 26 άτομα, τα οποία κατά κατηγορία είναι: 

Α. Κατηγορία Πανεπιστημιακής Εκπαίδευσης (Π.Ε.) συ¬ 
μπεριλαμβανομένου του ειδικού επιστημονικού προσωπι¬ 
κού, 20 άτομα 

Β. Κατηγορία Τεχνολογικής Εκπαίδευσης (Τ.Ε.), 3 άτο¬ 
μα 

Γ. Κατηγορία Δευτεροβάθμιας Εκπαίδευσης (Δ.Ε.), 3 
άτομα 

Άρθρο 5 

Ορισμός προϊσταμένου της Υπηρεσίας Σχεδιασμού και 
Αξιολόγησης Περιφερειακής Πολιτικής και Προγραμμά¬ 
των ασκούντων καθήκοντα προϊσταμένου στις μονάδες 
της και αναπλήρωση προϊσταμένου της 

1.0 Προϊστάμενος της Υπηρεσίας Σχεδιασμού και Αξιο¬ 
λόγησης Περιφερειακής Πολιτικής και Προγραμμάτων, 
ορίζεται σύμφωνα με το άρθρο 7 του Ν. 2860/2000. Από- 
ντος ή κωλυομένου του Προϊσταμένου της Υπηρεσίας 
Σχεδιασμού και Αξιολόγησης Περιφερειακής Πολιτικής 
και Προγραμμάτων, αναπληρώνεται από υπάλληλο που 
υπάγεται στις διατάξεις του Ν. 2683/1999 και ο οποίος 
ασκεί καθήκοντα προϊσταμένου μονάδος της. 

2. Καθήκοντα προϊσταμένων των επί μέρους μονάδων 
της Υπηρεσίας Σχεδιασμού και Αξιολόγησης Περιφερεια¬ 
κής Πολιτικής και Προγραμμάτων ασκούν υπάλληλοίτης, 
οι οποίοι ορίζονται με απόφαση του Γενικού Γραμματέα, 
μετά από πρόταση του Γενικού Διευθυντή Αναπτυξιακού 
Προγραμματισμού Περιφερειακής Πολιτικής και Δημο¬ 
σίων Επενδύσεων, η οποία συνοδεύεται από εισήγηση 
του Προϊσταμένου της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Οκτωβρίου 2001 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΕΘΝΙΚΗΣ ΟΙΚΟΝΟΜΙΑΣ ΚΑΙ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΒΑΣΩ ΠΑΠΑΝΔΡΕΟΥ ΓΙΑΝΝΟΣ ΠΑΠΑΝΤΩΝΙΟΥ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 35256 (3) 

Σύσταση ειδικής υπηρεσίας με τίτλο "Υπηρεσία Συντονι¬ 
σμού της Εφαρμογής των Επιχειρησιακών Προγραμ¬ 
μάτων" σύμφωνα με το άρθρο 3 του Ν.2860/2000. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ - ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 29 Ατού ν. 1558/85 "Κυβέρ¬ 
νηση και Κυβερνητικά Όργανα" (ΦΕΚ 137/Α) όπως συ¬ 
μπληρώθηκε με το άρθρο 27 του Ν. 2081/92 (ΦΕΚ 154/Α) 
και τροποποιήθηκε με το άρθρο 1 παρ.2ατου Ν. 2469/97 
(ΦΕΚ38/Α). 

2. Το Π.Δ. 178/2000 "Οργανισμόςτου Υπουργείου Εθνι¬ 
κής Οικονομίας" (ΦΕΚ 165/Α/14.07.2000). 

3. Το Νόμο 2860/2000 και ειδικότερα τα άρθρα 3 και 7 
(ΦΕΚ 251/τΑ/14.11.2000). 

4. Το γεγονός ότι από την απόφαση αυτή προκαλείται 
ακαθόριστη δαπάνη, η οποία θα αντιμετωπισθεί από πι¬ 
στώσεις του προϋπολογισμού δημοσίων επενδύσεων, 
αποφασίζουμε: 

Άρθρο 1 

Σύσταση Ειδικής Υπηρεσίας 

Στο Υπουργείο Εθνικής Οικονομίας συνιστάται ειδική 
υπηρεσία για την εξασφάλιση της αποτελεσματικότητας 
της διαχείρισης και της εφαρμογής του Κοινοτικού Πλαι¬ 
σίου Στήριξης (Κ.Π.Σ), καθώς και για τον συντονισμό της 
εφαρμογής των Επιχειρησιακών Προγραμμάτων (Ε.Π.) 
στο πλαίσιο του Κ.Π.Σ. και των Κοινοτικών Πρωτοβουλιών 
(Κ.Π.) καθώς και των διαχειριστικών αρχών των Επιχειρη¬ 
σιακών Προγραμμάτων, σύμφωνα με το άρθρο 2 παρ.1 
του Ν.2860/2000 με τίτλο "Υπηρεσία Συντονισμού της 
Εφαρμογής των Επιχειρησιακών Προγραμμάτων". 

Η "Υπηρεσία Συντονισμού της Εφαρμογής των Επιχει¬ 
ρησιακών Προγραμμάτων" υπάγεται στο Γενικό Διευθυ¬ 
ντή της Γενικής Διεύθυνσης Αναπτυξιακού Προγραμματι¬ 
σμού, Περιφερειακής Πολιτικής και Δημοσίων Επενδύσε¬ 
ων του Υπουργείου Εθνικής Οικονομίας (διαχειριστική 
αρχή του ΚΠΣ) σύμφωνα μετο άρθρο 3του Ν. 2860/2000. 

Για την ειδική υπηρεσία με τίτλο "Υπηρεσία Συντονισμού 
της Εφαρμογής των Επιχειρησιακών Προγραμμάτων ", 
εφαρμόζονται αναλόγως οι ρυθμίσεις των παραγράφων 2 
έως και 7 του άρθρου 7 του Ν.2860/2000, όπως προβλέ- 
πεται στο άρθρο 3 του Ν.2860/2000. 

Άρθρο 2 

Διάρθρωση της Υπηρεσίας 

Συντονισμού της Εφαρμογής των Επιχειρησιακών Προ¬ 
γραμμάτων 

Οι αρμοδιότητες της Υπηρεσίας Συντονισμού της 
Εφαρμογής των Επιχειρησιακών Προγραμμάτων, εξειδι¬ 
κεύονται και ασκούνται από τις μονάδες της ανάλογα με 
το αντικείμενό τους ως εξής: 

Α. Μονάδα Οριζοντίων και Ειδικών Θεμάτων. 

Β. Μονάδα Παρακολούθησης Τομεακών Επιχειρησια¬ 
κών Προγραμμάτων Κ.Π.Σ. και Επιχειρησιακών Προγραμ¬ 
μάτων Κοινοτικών Πρωτοβουλιών. 

Γ. Μονάδα Παρακολούθησης Περιφερειακών Επιχειρη¬ 
σιακών Προγραμμάτων Κ.Π.Σ. 

Δ. Μονάδα Οργάνωσης - Υποστήριξης. 


Άρθρο 3 

Αρμοδιότητες Μονάδων Υπηρεσίας 
Συντονισμού της Εφαρμογής των Επιχειρησιακών 
Προγραμμάτων 

Α. Μονάδα Οριζοντίων και Ειδικών Θεμάτων. 

Στο πλαίσιο των αρμοδιοτήτωντου Υπουργείου Εθνικής 
Οικονομίας, η Μονάδα Α είναι υπεύθυνη για: 

• Την παρακολούθηση και συντονισμό της εφαρμογής 
του Κ.Π.Σ. και των Κοινοτικών Πρωτοβουλιών και το σχε¬ 
τικό συντονισμό των διαχειριστικών αρχών, σε συνεργα¬ 
σία με τις Μονάδες Β και Γ. 

• Την παρακολούθηση της συνολικής φυσικής και οικο¬ 
νομικής προόδου υλοποίησης του Κ.Π.Σ. και των Κοινοτι¬ 
κών Πρωτοβουλιών καθώς και την πορεία υλοποίησης 
των στόχων τους. 

• Την έκδοση οδηγιών και την παροχή κατευθύνσεων 
σχετικά με τη διαχείριση, την αξιολόγηση των προτάσεων 
(πράξεων), τον έλεγχο και κάθε δραστηριότητα που υπά¬ 
γεται στην αποστολή των διαχειριστικών αρχών των επι¬ 
χειρησιακών προγραμμάτων. 

• Την ενημέρωση των διαχειριστικών αρχών των Ε.Π. 
σχετικά με το κοινοτικό και εθνικό δίκαιο για την εξασφά¬ 
λιση της συμβατότητας των επιχειρησιακών προγραμμά¬ 
των καιτων πράξεων με αυτό. Επίσης μεριμνά για την αντι¬ 
μετώπιση σχετικών νομικών θεμάτων που άπτονται της 
διαχείρισης των επιχειρησιακών προγραμμάτων. 

• Την εισήγηση για τη λήψη μέτρων για την αποτελε¬ 
σματικότερη εφαρμογή και την επιτάχυνση της υλοποίη¬ 
σης των Επιχειρηματικών Προγραμμάτων του Κ.Π.Σ. και 
των Κοινοτικών Πρωτοβουλιών. 

• Τη συνεργασία με την Υπηρεσία Σχεδιασμού και Αξιο¬ 
λόγησης Περιφερειακής Πολιτικής και Προγραμμάτων 
για τη διατύπωση προτάσεων και εισηγήσεων τροποποιή- 
σεωντου Κ.Π.Σ. Τη μέριμνα για τηντροποποίησητωνχρη- 
ματοδοτικών πινάκων του Κ.Π.Σ. καιτων επιχειρησιακών 
προγραμμάτων σε συνεργασία με τις Μονάδες Β και Γ, 
την Αρχή Πληρωμής και την Ειδική Υπηρεσία του ΟΠΣ κα¬ 
θώς και τις αρμόδιες υπηρεσίες της Επιτροπής. 

• Τη συνεργασία με την Ειδική Υπηρεσία του Ο.Π.Σ. 
προκειμένου το πληροφοριακό σύστημα να ανταποκρίνε- 
ται στις ανάγκες των διαχειριστικών αρχών. 

• Τη μέριμνα για την έκδοση απόφασης του Υπουργού 
Εθνικής Οικονομίας κατά τη διαδικασία συντονισμού, για 
έργα προϋπολογισμού άνω των πενήντα εκατομμυρίων 
ευρώ καθώς και για έργα υποδομής που δημιουργούν κα¬ 
θαρά έσοδα, σε συνεργασία με τις Μονάδες Β και Γ. 

• Τη συνεργασία με την Ειδική Υπηρεσία Σχεδιασμού 
και Αξιολόγησης Περιφερειακής Πολιτικής και Προγραμ¬ 
μάτων κατά τη σύνταξη της ετήσιας έκθεσης εκτέλεσης 
του Κ.Π.Σ. 

• Το συντονισμό και την παρακολούθηση της εφαρμο¬ 
γής των οδηγιών για τη διαδικασία κλεισίματος των Επι¬ 
χειρησιακών Προγραμμάτων και την κατάρτιση της τελι¬ 
κής έκθεσής τους, σε συνεργασία με την Αρχή Πληρωμής 
και την Ειδική Υπηρεσία Ο.Π.Σ. 

• Τη συνεργασία με την Ειδική Υπηρεσία Σχεδιασμού 
και Αξιολόγησης Περιφερειακής Πολιτικής και Προγραμ¬ 
μάτων για την προετοιμασία των συνεδριάσεων της Επι¬ 
τροπής Παρακολούθησης του Κ.Π.Σ. καιτων υποεπιτρο¬ 
πών της. 

• Τη μέριμνα για την έκδοση των κανονιστικών πράξεων 
που προβλέπονται από το Ν.2860/2000 σχετικά με τη δια- 

χείριση, παρακολούθηση καιέλεγχοτου Κοινοτικού Πλαι¬ 
σίου Στήριξης. 

• Την έκδοση οδηγιών σε συνεργασία με την Αρχή Πλη¬ 
ρωμής, σχετικά με τους εθνικούς και κοινοτικούς κανόνες 
επιλεξιμότητας. 

• Το συντονισμό και την εποπτείατης Μ.Ο.Δ. Α.Ε., για 
την αποτελεσματική επίτευξη των σκοπώντης, με βάση το 
ν.2372/96, όπως ισχύει. 

• Τη συνεργασία με τη Μ.Ο.Δ. Α.Ε. για το σχεδίασμά 
εξειδικευμένων εργαλείων για τη διαχείριση, παρακολού¬ 
θηση και έλεγχο των Επιχειρησιακών Προγραμμάτων. 

• Την επεξεργασία και έκδοση οδηγιών για τις διαδικα¬ 
σίες υλοποίησης οριζοντίων δράσεων που υλοποιούνται 
στα πλαίσια του Κ.Π.Σ. και των Κοινοτικών Πρωτοβου¬ 
λιών. 

• Την έκδοση οδηγιών για την χρηματοδότηση μεγά¬ 
λων έργων και διαβίβαση στην Επιτροπή των σχετικών 
πληροφοριών που απαιτούνται καθώς και οδηγιών για την 
περίπτωση επενδύσεων σε υποδομές που δημιουργούν 
σημαντικά καθαρά έσοδα. 

• Τη μέριμνα για την παρακολούθηση και ολοκλήρωση 
σε συνεργασία με τα αρμόδια Υπουργεία του σχεδίου 
δράσης για τον εκσυγχρονισμό του συστήματος παρα¬ 
γωγής των δημοσίων έργων υποδομής και ιδίως όσον 
αφορά την ποιότητα και το κόστος. 

• Τη μέριμνα για το συντονισμό της εφαρμογής της ενι¬ 
αίας πολιτικής για τις Μικρές και Μεσαίες Επιχειρήσεις 
(ΜΜΕ) στο πλαίσιο του Κ.Π.Σ. καιτων Κοινοτικών Πρωτο¬ 
βουλιών, σε συνεργασία με τις συναρμόδιες υπηρεσίες. 

Την αξιολόγηση, σε συνεργασία με τις Μονάδες Β και Γ, 
της διαχειριστικής ικανότητας και οργάνωσης των διαχει¬ 
ριστικών αρχών των επιχειρησιακών προγραμμάτων, με 
την υποστήριξη της Μ.Ο.Δ. Α.Ε. 

Β. Μονάδα Παρακολούθησης Τομεακών Επιχειρησια¬ 
κών Προγραμμάτων Κ.Π.Σ. και Επιχειρησιακών Προγραμ¬ 
μάτων Κοινοτικών Πρωτοβουλιών 

Στο πλαίσιο των αρμοδιοτήτωντου Υπουργείου Εθνικής 
Οικονομίας, η Μονάδα Β: 

• Εισηγείται τη λήψη μέτρων για την αποτελεσματικό¬ 
τερη εφαρμογή και την επιτάχυνση της υλοποίησης των 
Τομεακών Επιχειρησιακών Προγραμμάτωντου Κ.Π.Σ. και 
των Επιχειρησιακών Προγραμμάτων Κοινοτικών Πρωτο¬ 
βουλιών. 

• Μεριμνά για την εκπροσώπηση της διαχειριστικής αρ¬ 
χής του Κ.Π.Σ. στις Επιτροπές Παρακολούθησης των Το¬ 
μεακών Επιχειρησιακών Προγραμμάτων Κ.Π.Σ. και των 
Επιχειρησιακών Προγραμμάτων Κοινοτικών Πρωτοβου¬ 
λιών καθώς και στις ετήσιες συναντήσεις των διαχειριστι¬ 
κών αρχών με την Επιτροπή. 

• Παρακολουθεί τη φυσική και οικονομική πρόοδο υλο¬ 
ποίησης των Τομεακών Επιχειρησιακών Προγραμμάτων 
Κ.Π.Σ καιτων Επιχειρησιακών Προγραμμάτων Κοινοτικών 
Πρωτοβουλιών καθώς και την πορεία υλοποίησης των 
στόχωντους. 

• Συνεργάζεται με την Υπηρεσία Σχεδιασμού και Αξιο¬ 
λόγησης Περιφερειακής Πολιτικής και Προγραμμάτων 
για τη διατύπωση εισηγήσεων επί προτάσεων τροποποιή¬ 
σεων των Επιχειρησιακών Προγραμμάτων και των Συ¬ 
μπληρωμάτων Προγραμματισμού. 

• Γνωμοδοτεί για την ένταξη των πράξεων στα αντί¬ 
στοιχα Επιχειρησιακά Προγράμματα 

• Συνεργάζεται με τη Μονάδα Αγια την έκδοση απόφα¬ 
σης του Υπουργού Εθνικής Οικονομίας κατά τη διαδικα¬ 


σία συντονισμού, για έργα προϋπολογισμού άνω των πε¬ 
νήντα εκατομμυρίων ευρώ καθώς και για έργα υποδομής 
που δημιουργούν καθαρά έσοδα. 

• Συνεργάζεται, όπου απαιτείται, με την διεύθυνση Δη¬ 
μοσίων Επενδύσεων του ΥΠΕΘΟ για την εγγραφή στο 
Π.Δ.Ε. των εγκεκριμένων πράξεων στα Τομεακά Επιχει¬ 
ρησιακά Προγράμματα του Κ.Π.Σ και Επιχειρησιακά Προ¬ 
γράμματα Κοινοτικών Πρωτοβουλιών. 

• Παρακολουθεί μέσω του Ο.Π.Σ. τις απαραίτητες κα¬ 
ταχωρήσεις που αφορούν τα επί μέρους Επιχειρησιακά 
Προγράμματα, σύμφωνα με τις ανάγκες του συστήματος 
διαχείρισης και παρακολούθησης του Κ.Π.Σ. 

• Παρακολουθεί την εφαρμογή των σχεδίων δράσης 
δημοσιότητας των Επιχειρησιακών Προγραμμάτων και 
ιδίως την τήρηση του πλαισίου των αρχών δημοσιότητας 
από τις επιμέρους διαχειριστικές αρχές καιτουςτελικούς 
δικαιούχους. 

• Εισηγείται τη συνυπογραφή των εκτελεστικών 
Υπουργικών αποφάσεων του άρθρου 7 του Ν.2860/00 
που αφορούν τις επί μέρους διαχειριστικές αρχές. 

• Μεριμνά για την αξιοποίηση των συμπερασμάτωντης 
αξιολόγησης στη διαδικασία παρακολούθησης και υλο¬ 
ποίησης των Τομεακών Επιχειρησιακών Προγραμμάτων 
Κ.Π.Σ και Επιχειρησιακών Προγραμμάτων Κοινοτικών 
Πρωτοβουλιών. 

• Συνεργάζεται με τη Μονάδα Α για την παροχή όλων 
των απαιτούμενων στοιχείων αναφορικά με τα θέματα 
διαχείρισης και παρακολούθησης των Τομεακών Επιχει¬ 
ρησιακών Προγραμμάτων του Κ.Π.Σ. και των Επιχειρη¬ 
σιακών Προγραμμάτων Κοινοτικών Πρωτοβουλιών. 

Γ. Μονάδα Παρακολούθησης Περιφερειακών Επιχειρη¬ 
σιακών Προγραμμάτων Κ.Π.Σ. 

Στο πλαίσιο των αρμοδιοτήτωντου Υπουργείου Εθνικής 
Οικονομίας, η Μονάδα Γ: 

• Εισηγείται τη λήψη μέτρων για την αποτελεσματικό¬ 
τερη εφαρμογή και την επιτάχυνση της υλοποίησης των 
Περιφερειακών Επιχειρησιακών Προγραμμάτων. 

• Μεριμνά για την εκπροσώπηση της διαχειριστικής αρ¬ 
χής του Κ.Π.Σ. στις Επιτροπές Παρακολούθησης των Πε¬ 
ριφερειακών Επιχειρησιακών Προγραμμάτων Κ.Π.Σ κα¬ 
θώς και στις ετήσιες συναντήσεις των διαχειριστικών αρ¬ 
χών με την Επιτροπή. 

• Παρακολουθεί τη φυσική και οικονομική πρόοδο υλο¬ 
ποίησης των Περιφερειακών Επιχειρησιακών Προγραμ¬ 
μάτων Κ.Π.Σ. καθώς και την πορεία υλοποίησης των στό¬ 
χων τους. 

• Γνωμοδοτεί για την ένταξη των πράξεων στα αντί¬ 
στοιχα Περιφερειακά Επιχειρησιακά Προγράμματα 
(Π.Ε.Π.). 

• Συνεργάζεται με τη Μονάδα Αγια την έκδοση απόφα¬ 
σης του Υπουργού Εθνικής Οικονομίας κατά τη διαδικα¬ 
σία συντονισμού, για έργα προϋπολογισμού άνω των πε¬ 
νήντα εκατομμυρίων ευρώ καθώς και για έργα υποδομής 
που δημιουργούν καθαρά έσοδα. 

• Συνεργάζεται, όπου απαιτείται, με την διεύθυνση Δη¬ 
μοσίων Επενδύσεων του ΥΠΕΘΟ για την εγγραφή στο 
Π.Δ.Ε. των εγκεκριμένων πράξεων στα Περιφερειακά Επι¬ 
χειρησιακά Προγράμματα Κ.Π.Σ. 

• Παρακολουθεί μέσω του Ο.Π.Σ. τις απαραίτητες κα¬ 
ταχωρήσεις που αφορούν τα επί μέρους Περιφερειακά 
Επιχειρησιακά Προγράμματα, σύμφωνα με τις ανάγκες 
του συστήματος διαχείρισης και παρακολούθησης του 
Κ.Π.Σ. 

• Παρακολουθεί την εφαρμογή των σχεδίων δράσης 
δημοσιότητας των Επιχειρησιακών Προγραμμάτων και 
ιδίως την τήρηση του πλαισίου των αρχών δημοσιότητας 
από τις επιμέρους διαχειριστικές αρχές καιτουςτελικούς 
δικαιούχους. 

• Εισηγείται την έκδοση των εκτελεστικών Υπου ργικών 
αποφάσεωντου άρθρου 7 του ν.2860/00 που αφορούν τις 
επί μέρους διαχειριστικές αρχές. 

• Μεριμνά για την αξιοποίηση των συμπερασμάτων της 
αξιολόγησης στη διαδικασία παρακολούθησης και υλο¬ 
ποίησης των Περιφερειακών Επιχειρησιακών Προγραμ¬ 
μάτων του Κ.Π.Σ. 

• Συνεργάζεται με τη Μονάδα Α για την παροχή όλων 
των απαιτούμενων στοιχείων αναφορικά με τα θέματα 
διαχείρισης και παρακολούθησης των Περιφερειακών 
Επιχειρησιακών Προγραμμάτων του Κ.Π.Σ. 

Δ. Μονάδα Οργάνωσης - Υποστήριξης 

Στο πλαίσιο των αρμοδιοτήτωντου Υπουργείου Εθνικής 
Οικονομίας, η Μονάδα Δ: 

• Μεριμνά για την κατάρτιση και υλοποίηση του προ¬ 
γράμματος ενεργειών τεχνικής βοήθειας-στήριξης της 
Υπηρεσίας Συντονισμού της Εφαρμογής των Επιχειρη¬ 
σιακών Προγραμμάτων και υποστηρίζει το έργο της υπη¬ 
ρεσίας στην εκτέλεση των ενεργειών αυτών μετά την 
έγκρισή τους. Τηρεί τα οικονομικά και τεχνικά στοιχεία 
των ενεργειών αυτών. 

• Μεριμνά για την έγκριση από τον Υπουργό Εθνικής 
Οικονομίας των ετήσιων προγραμμάτων ενεργειών τεχνι¬ 
κής βοήθειας -στήριξης των επιμέρους διαχειριστικών 
αρχών, της Αρχής Πληρωμής και της Επιτροπής Δημο¬ 
σιονομικού Ελέγχου. 

• Μεριμνά, για την έκδοση των κανονιστικών πράξεων 
που προβλέπονται στο άρθρο 7 του ν. 2860/00, σχετικά με 
τη σύσταση, οργάνωση και στελέχωση των ειδικών υπη¬ 
ρεσιών για τη διαχείριση και εφαρμογή επιχειρησιακών 
προγραμμάτων. 

• Μεριμνά για το κανονιστικό πλαίσιο εφαρμογής των 
ενεργειών της Τεχνικής Βοήθειας-στήριξης κατά την έν¬ 
νοια του άρθρου 12παρ. 2του Ν.2860/00. 

• Χειρίζεται τα θέματα προσωπικού και ειδικότερα τα 
διοικητικά, οικονομικά και τα θέματα οργάνωσης και εκ¬ 
παίδευσης της ειδικής υπηρεσίας. 

• Τηρεί το πρωτόκολλο και το αρχείο της υπηρεσίας, 
έχει την ευθύνη διακίνησης των εγγράφων, και την εν γέ- 
νει γραμματειακή υποστήριξη των μονάδων και του προ¬ 
σωπικού της. 

• Οργανώνει εκπαιδευτικά προγράμματα σε συνεργα¬ 
σία με τη Μ.Ο.Δ. Α.Ε. και την Ειδική Υπηρεσία Σχεδιασμού 
και Αξιολόγησης Περιφερειακής Πολιτικής και Προγραμ¬ 
μάτων σχετικά με την εφαρμογή του Κ.Π.Σ. 

Άρθρο 4 

Προσωπικό της Υπηρεσίας Συντονισμού της Εφαρμογής 
των Επιχειρησιακών Προγραμμάτων 

1. Η στελέχωση της Υπηρεσίας Συντονισμού της Εφαρ¬ 
μογής των Επιχειρησιακών Προγραμμάτων γίνεται σύμ¬ 
φωνα με το άρθρο 7 παρ.2του Ν. 2860/2000. 

2. Το προσωπικό της Υπηρεσίας Διαχείρισης και Παρα¬ 
κολούθησης Επιχειρησιακών Προγραμμάτων ανέρχεται 
σε 38 άτομα, τα οποία κατά κατηγορία είναι: 

Α. Κατηγορία Πανεπιστημιακής Εκπαίδευσης (Π.Ε.) συ¬ 
μπεριλαμβανομένου του ειδικού επιστημονικού προσωπι¬ 
κού, 29 άτομα. 


Β. Κατηγορία Τεχνολογικής Εκπαίδευσης (Τ.Ε.), 3 άτο¬ 
μα. 

Γ. Κατηγορία Δευτεροβάθμιας Εκπαίδευσης (Δ.Ε.), 5 
άτομα. 

Δ. Κατηγορία Υποχρεωτικής Εκπαίδευσης (Υ.Ε.), 1 άτο¬ 
μο. 

Άρθρο 5 

Ορισμός προϊσταμένου της Υπηρεσίας Συντονισμού της 
Εφαρμογής των Επιχειρησιακών Προγραμμάτων, 
ασκούντων καθήκοντα προϊσταμένου στις μονάδες της 
και αναπλήρωση προϊσταμένου της 

1. Ο Προϊστάμενος της Υπηρεσίας Συντονισμού της 
Εφαρμογής των Επιχειρησιακών Προγραμμάτων, ορίζε¬ 
ται σύμφωνα με το άρθρο 7 του Ν. 2860/2000. Απόντος ή 
κωλυομένου του Προϊσταμένου της Ειδικής Υπηρεσίας 
Συντονισμού της Εφαρμογής των Επιχειρησιακών Προ¬ 
γραμμάτων, αναπληρώνεται από υπάλληλο που υπάγεται 
στις διατάξεις του Ν. 2683/1999 και ο οποίος ασκεί καθή¬ 
κοντα προϊσταμένου μονάδος της. 

2. Καθήκοντα προϊσταμένων των επί μέρους μονάδων 
της Υπηρεσίας Συντονισμού της Εφαρμογής των Επιχει¬ 
ρησιακών Προγραμμάτων, ασκούν υπάλληλοί της, οι 
οποίοι ορίζονται με απόφαση του Γ ενικού Γ ραμματέα, με¬ 
τά από πρόταση του Γενικού Διευθυντή Αναπτυξιακού 
Προγραμματισμού, Περιφερειακής Πολιτικής και Δημο¬ 
σίων Επενδύσεων, η οποία συνοδεύεται από εισήγηση 
του Προϊσταμένου της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Οκτωβρίου 2001 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΕΘΝΙΚΗΣ ΟΙΚΟΝΟΜΙΑΣ ΚΑΙ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΒΑΣΩ ΠΑΠΑΝΔΡΕΟΥ ΓΙΑΝΝΟΣ ΠΑΠΑΝΤΩΝΙΟΥ 

-Φ- 

Αριθ. 25157/9897 (4) 

Σύσταση και Ορισμός Μελών Επιτροπής για το Συντονι¬ 
σμό των Περιβαλλοντικών Δράσεων στα Μεγάλα Αστι¬ 
κά Κέντρα του Άρθρου 2 παρ. 1 του Ν. 2508 /1997 
(Φ.Ε.Κ. 124Α). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπ’ όψη: 

1. Τις διατάξεις του Άρθρου 27 του Ν. 2081/1992 "Πε¬ 
ριορισμός και βελτίωση της αποτελεσματικότητας των 
κρατικών δαπανών και άλλες διατάξεις" (Α. 154), με το 
οποίο προστέθηκε άρθρο 29Α στο Ν. 1558/1985 "Κυβέρ¬ 
νηση και Κυβερνητικά Όργανα" (Α. 137), όπως τελικά αντι- 
καταστάθηκε μετο Άρθρο 1 του Ν.2469/1997 (Α.38). 

2. Τις διατάξεις του Ν. 2690/1999 "Κύρωση του Κώδικα 
Διοικητικής Διαδικασίας και άλλες διατάξεις" (Α.45). 

3. Τις διατάξεις της παρ. 3 του Άρθρου 22 του Ν. 2362/ 
1995 "Περί Δημοσίου Λογιστικού Ελέγχου των Δαπανών 
του Κράτους και άλλες διατάξεις" (Α.247). 

4. Τις διατάξεις της παρ. 18του Άρθρου 18τουΝ.2503/ 
1997 "Διοίκηση, Οργάνωση, Στελέχωση της Περιφέρειας, 
Ρύθμισης θεμάτων για την Τοπική Αυτοδιοίκηση και Άλ¬ 
λες Διατάξεις" (Α. 107). 

5. Τις διατάξεις του π. δ/τος 51/1988 "Οργανισμός ΥΠΕ- 
ΧΩΔΕ" (Α' 19). 

6. Την ανάγκη συντονισμού των περιβαλλοντικών δρά¬ 
σεων στις πόλεις του Άρθρου 2 παρ. 1 του Ν. 2508/1997. 

7. Το γεγονός ότι, από τις διατάξεις της παρούσας από¬ 
φασης, προκαλείται δαπάνη σε βάρος του κρατικού προ¬ 
ϋπολογισμού, το ύψος της οποίας δεν μπορεί να προσ- 
διορισθεί επακριβώς στην παρούσα φάση και η οποία θα 
καλυφθεί από τις πιστώσεις του και επειδή: 

α) Κατά την περίοδο εφαρμογής του Κοινοτικού Πλαισί¬ 
ου Στήριξης 2000 - 2006, έχει προγραμματιστεί και υλο¬ 
ποιείται ένας μεγάλος αριθμός Έργων υποδομής και βελ¬ 
τίωσης ποιότητας ζωής σε όλη τη χώρα και ιδιαίτερα στις 
μεγάλες πόλεις της χώρας. 

β) Κατά την περίοδο μέχρι το έτος 2004, θα υλοποιηθεί 
πλήθος Έργων που θα χρησιμοποιηθούν και για την καλή 
οργάνωση και τέλεση των Ολυμπιακών Αγώνων ΑΘΗΝΑ 
2004. Τ α περισσότερα από αυτά τα Έργα θα υλοποιηθούν 
στην Αθήνα (Αττική), αλλά και στις άλλες "Ολυμπιακές" 
Πόλεις (Θεσσαλονίκη, Ηράκλειο, Πάτρα, Βόλος). 

γ) Ταυτόχρονα με τα ανωτέρω Έργα, προγραμματίζο¬ 
νται και υλοποιούνται Έργα προστασίας - διατήρησης - 
αποκατάστασης του Περιβάλλοντος. 

δ) Ο συντονισμός των αναγκαίων περιβαλλοντικών Δρά¬ 
σεων - Έργων, είναι απόλυτα απαραίτητος, τόσο για λό¬ 
γους χρονισμού (επίτευξης αποτελεσμάτων μέχρι το Κα¬ 
λοκαίρι του 2004 και μέχρι το τέλος της εφαρμογής του 
Κ.Π.Σ. III), όσο και για λόγους αποτελεσματικότητας και 
τελικού κόστους των σχετικών δράσεων (αποφυγή αλλε- 
λεπικαλύψεων, κινητοποίηση συναρμοδίων φορέων, επί¬ 
λυση διαφορών κ.λπ.). 

ε) Ο αριθμός των εμπλεκομένων φορέων είναι μεγάλος 
και ευρίσκεται, τόσο στο Δημόσιο και ευρύτερο Δημόσιο, 
όσο και στον ιδιωτικό τομέα. 

στ) Το Υ.ΠΕ.ΧΩ.Δ.Ε. έχειτην κύρια αρμοδιότητα στη χά¬ 
ραξη της περιβαλλοντικής πολιτικής στη χώρα και στο συ¬ 
ντονισμό των περιβαλλοντικών δράσεων, αποφασίζουμε: 

1. Συστήνουμε Επιτροπή Εργασίας στο Υ.ΠΕ.ΧΩ.Δ.Ε. 
για το συντονισμό των αρμοδίων Υπηρεσιών και Φορέων 
του Υ.ΠΕ.ΧΩ.Δ.Ε. (όπως των Οργανισμών Ρυθμιστικών 
Σχεδίων Αθήνας και Θεσσαλονίκης), καθώς και άλλων συ- 
ναρμόδιων Υπηρεσιών και Φορέων (όπως των αντίστοι¬ 
χων Περιφερειών, Ο.Τ.Α., Μ.Κ.Ο.), στον ολοκληρωμένο 
σχεδίασμά, στη μελέτη, στην προώθηση, στην παρακο¬ 
λούθηση και στην υλοποίηση Έργων, δράσεων και πα¬ 
ρεμβάσεων για τη βελτίωση και προστασία του περιβάλ¬ 
λοντος και την αναβάθμιση της ποιότητας της ζωής στα 
μεγάλα αστικά κέντρα της χώρας, που προβλέπονται στο 
Άρθρο 2, παρ. 1 του Ν. 2508/1997 (Φ.Ε.Κ. 124Α), με έμ¬ 
φαση στα μητροπολιτικά κέντρα (Αθήνα, Θεσσαλονίκη), 
λόγω ιδιαίτερα της υλοποίησης του 3ου Κ.Π.Σ., αλλά και 
της διεξαγωγής των Ολυμπιακών Αγώνων στην Αθήνα το 
έτος 2004, αποτελούμενη από τους: 

α) Χριστίνα Τομαζινάκη, Χημικό, Δ/ντή Τομέα στην 
Ο.Ε.Ο.Α. Αθήνα 2004, ως συντονίστρια (Πρόεδρος), 
β) Ιωάννα Γεωργούλια, Πολ. Μηχανικό, Δ/ντρια Πολεο- 
δομικού Σχεδιασμού ως μέλος και αναπληρώτρια συντο- 
νίστρια, 

γ) Γιώργο Ζήρο, Τοπογράφο Μηχανικό, Δ/ντής Ε.Α.Ρ.Θ., 
μέλος, 

δ) Αλεξάνδρα Βλαντού, Αρχιτέκτονα Μηχανικό, μέλος, 
ε) Κεσίσογλου Βίκυ, Αρχιτέκτονα Μηχανικό, Δ/νση Ειδι¬ 
κών Έργων Αναβάθμισης Περιοχών, μέλος, 
στ) Λοΐζο Βύρα, Δρ. Χημικό, στέλεχος της Ειδικής Υπη¬ 


ρεσίας Διαχείρισης του Ε.Π./ ΠΕΡΙΒΑΛΛΟΝΤΟΣ, Γ 
Κ.Π.Σ., μέλος, 

ζ) Ειρήνη Τσιλιμπάρη, Χημικό, Δ/νση Περιβαλλοντικού 
Σχεδιασμού, μέλος, 

η) Σαράντη Παντελιά, Μεταλλειολόγο Μηχανικό, Τεχνι¬ 
κό Σύμβουλο Υ.ΠΕ.ΧΩ.Δ.Ε., 

θ) Παύλο Γιαμά, Βιολόγο, Εμπειρογνώμονα (Μουσείο 
Γουλανδρή), 

ι) Ευάγγελο Μιχαλόπουλο, Δρ. Χημικό Μηχανικό, 
Εμπειρογνώμονα, (Γραφείο Γενικού Γραμματέα). 

Χρέη γραμματέως θα ασκεί η Μπουγάτσου Αικατερίνη, 
Διοικητικός, στη Δ/νση Περιβαλλοντικού Σχεδιασμού του 
Υ.ΠΕ.ΧΩ.Δ.Ε. 

2. Έργο της Επιτροπής, είναι ο ως άνω συντονισμός για 
τα προαναφερόμενα Έργα, δράσεις και παρεμβάσεις 
που σχετίζονται με την εφαρμογή ειδικών και σημαντικών 
Προγραμμάτων που χρηματοδοτούνται από την Ευρω¬ 
παϊκή Ένωση και κυρίως το 3° Κοινοτικό Πλαίσιο Στήρι¬ 
ξης, το Ταμείο Συνοχής και από άλλα Προγράμματα, κα¬ 
θώς και από Εθνικούς Πόρους, στους τομείς της ατμό¬ 
σφαιρας, του θορύβου, των δονήσεων, των ακτινοβολιών, 
της ποιότητας των καυσίμων, της περιβαλλοντικής δια¬ 
χείρισης της κυκλοφορίας, της διαχείρισης απορριμμά¬ 
των, της βελτίωσης ποιότητας των θαλάσσιων υδάτων 
στις παρακείμενες περιοχές, της βελτίωσης της εικόνας 
και των λειτουργιών των πόλεων και η ανάδειξη του φυσι¬ 
κού κάλλους με παρεμβάσεις περιβαλλοντικού χαρακτή¬ 
ρα, της εφαρμογής ΕΜΑ3, ΕΘΟ ίαόθΙ, Αρεπόα 21, τωνπε- 
ριβαλλοντικών δεικτών- και πιοηΙΙοτίηρ, περιβαλλοντικής 
ευαισθητοποίησης κ.ά. 

3. Η Επιτροπή μπορεί να υποστηρίζεται στο έργο της 
από Σύμβουλο, ο οποίος θα προσληφθεί σύμφωνα με τις 
διατάξειςτης κείμενης νομοθεσίας με Κοινοτικούς ή Εθνι¬ 
κούς Πόρους. 

4. Η θητεία της Επιτροπής λήγει στις 31.12.2008. 

5. Με Κοινή Απόφαση του Υπουργού ΠΕ.ΧΩ.Δ.Ε. καιτου 
Υπουργού Οικονομικών, θα καθορισθεί αμοιβή ή αποζη¬ 
μίωση, σύμφωνα με τις διατάξεις της παρ. 18 του Άρθρου 
ΙδτουΝ. 2503/1997 (Α. 107). 

6. Η παρούσα Απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 17 Οκτωβρίου 2001 

Ο ΥΠΟΥΡΓΟΣ 

Κ. ΛΑΛΙΩΤΗΣ 
-♦- 

Αριθ. Υ4α/8801 Π.Π. (5) 

Έναρξη λειτουργίας της Κεντρικής Υπηρεσίας του 
Πε.Σ.Υ. Ανατολικής Μακεδονίας και Θράκης. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 15, παρ.2 του Ν. 2889/2001 
(ΦΕΚ37/Α/2001 " Βελτίωση και Εκσυγχρονισμός του Εθνι¬ 
κού Συστήματος Υγείας και άλλες διατάξεις". 

2. Τις διατάξεις του άρθρου 1, παρ.2 του Ν. 2469/97 
(ΦΕΚ 30/Α/97) καιτο γεγονός ότι από τις διατάξειςτης πα¬ 
ρούσας Απόφασης δεν προκαλείται επιπλέον δαπάνη σε 
βάρος του κρατικού προϋπολογισμού. 

3. Την υπ’ αριθμ. ΥΙΟβ/οικ. 16402/24.4.2001 (ΦΕΚ 87/ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Τ.Ν.Π.Δ.Δ./27.4.2001 Υπουργική απόφαση διορισμού των 
Προέδρωντων Περιφερειακών Συστημάτων Υγείας (Πε.Σ.Υ.). 

4. Την υπ' αριθμ. ΔΥ1δ/5659/10.5.2001 (ΦΕΚ 96/11.5. 
2001 τ. Ν.Π.Δ.Δ.) απόφαση συγκρότησης του Δ.Σ. του 
Πε.Σ.Υ. Ανατολικής Μακεδονίας και Θράκης, όπως αυτή 
έγινε ορθή επανάληψη και δημοσιεύθηκε στο ΦΕΚ 
110/29.5.2001 τ. Ν.Π.Δ.Δ, αποφασίζουμε: 

Την έναρξη λειτουργίας της Κεντρικής Υπηρεσίας του 
Περιφερειακού Συστήματος Υγείας (Πε.Σ.Υ) Ανατολικής 
Μακεδονίας Θράκης και ορίζουμε ημέρα έναρξηςτην 30η 
Οκτωβρίου 2001. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 17 Οκτωβρίου 2001 

Ο ΥΠΟΥΡΓΟΣ 

ΑΛ. ΠΑΠΑΔΟΠΟΥΛΟΣ 
-Φ- 

Αριθ. Υ4α/10485Π.Π. (6) 

Έναρξη λειτουργίας της Κεντρικής Υπηρεσίας του 
Πε.Σ.Υ. Ιονίων Νήσων 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 15,παρ.2του Ν. 2889/2001 
(ΦΕΚ37/Α/2001 "Βελτίωση και Εκσυγχρονισμός του Εθνι¬ 
κού Συστήματος Υγείας και άλλες διατάξεις". 

2. Τις διατάξεις του άρθρου 1, παρ.2 του Ν. 2469/97 
(ΦΕΚ 30/Α/97) καιτο γεγονός ότι από τις διατάξεις της πα¬ 
ρούσας Απόφασης δεν προκαλείται επιπλέον δαπάνη σε 
βάρος του κρατικού προϋπολογισμού. 

3. Την υπ’ αριθμ. Υ.ΙΟβ/οικ. 16402/24.4.2001 (ΦΕΚ 87/ 
Τ.Ν.Π.Δ.Δ./27.4.2001 Υπουργική απόφαση διορισμού των 
Προέδρωντων Περιφερειακών Συστημάτων Υγείας (Πε.Σ.Υ.). 

4. Την υπ’ αριθμ. ΔΥ1 δ/7285/29.6.2001 (ΦΕΚ 138/29.6. 
2001 τ. Ν.Π.Δ.Δ.) απόφαση συγκρότησης του Δ.Σ. του 
Πε.Σ.Υ. Ιονίων Νήσων, αποφασίζουμε: 

Την έναρξη λειτουργίας της Κεντρικής Υπηρεσίας του 
Περιφερειακού Συστήματος Υγείας (Πε.Σ.Υ) Ιονίων Νή¬ 


σων και ορίζουμε ημέρα έναρξης την 22η Οκτωβρίου 
2001 . 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 17 Οκτωβρίου 2001 

Ο ΥΠΟΥΡΓΟΣ 

ΑΛ. ΠΑΠΑΔΟΠΟΥΛΟΣ 
-Φ- 

Αριθ. Υ4α/8053Π.Π. (7) 

Έναρξη λειτουργίας της Κεντρικής Υπηρεσίας του Α' 
Πε.Σ.Υ. Νοτίου Αιγαίου. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 15, παρ.2 του Ν. 2889/2001 
(ΦΕΚ37/Α/2001 "Βελτίωση και Εκσυγχρονισμός του Εθνι¬ 
κού Συστήματος Υγείας και άλλες διατάξεις". 

2. Τις διατάξεις του άρθρου 1, παρ. 2 του Ν. 2469/97 
(ΦΕΚ 30/Α/97) και το γεγονός ότι από τις διατάξεις της πα¬ 
ρούσας Απόφασης δεν προκαλείται επιπλέον δαπάνη σε 
βάρος του κρατικού προϋπολογισμού. 

3. Την υπ’ αριθμ. ΥΙΟβ/οικ. 16402/24.4.2001 {ΦΕΚ 
87/Τ.Ν.Π.Δ.Δ./27.4.2001 Υπουργική απόφαση διορισμού 
των Προέδρων των Περιφερειακών Συστημάτων Υγείας 
(Πε.Σ.Υ.). 

4. Την υπ’ αριθμ. ΔΥ1δ/9052/16.5.2001 (ΦΕΚ 101/18.5. 
2001 τ. Ν.Π.Δ.Δ.) απόφαση συγκρότησης του Δ. Σ. του Α' 
Πε.Σ.Υ. Νοτίου Αιγαίου, αποφασίζουμε: 

Την έναρξη λειτουργίας της Κεντρικής Υπηρεσίας του 
Α' Περιφερειακού Συστήματος Υγείας (Πε.Σ.Υ) Νοτίου Αι¬ 
γαίου και ορίζουμε ημέρα έναρξης την 7η Νοεμβρίου 
2001 . 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 17 Οκτωβρίου 2001 

Ο ΥΠΟΥΡΓΟΣ 

ΑΛ. ΠΑΠΑΔΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




